**2022 йилнинг май ойида Жисмоний ва юридик шахслар мурожаатлари билан ишлаш бўлими томонидан**

**амалга оширилган ишлар тўғрисидаги**

**МАЪЛУМОТ**

Уй-жой коммунал хизмат кўрсатиш вазирлиги масъуллари томонидан фуқаролардан келиб тушаётган мурожаатлар ўрганилиб, уларнинг сонини камайтириш мақсадида ишчи гуруҳ тузилиб, Қорақалпоғистон Республикаси ҳамда вилоятларда **“Оммавий қабул” ва “Сайёр қабул”**лар ташкил этилиб, аҳолидан келиб тушаётган мурожаатлар ўрганилди.

Бу каби қабуллар Қорақалпоғистон Республикаси (12.05.22й.), Андижон (28.04.22й.), Наманган (26.04.22й.), Фарғона (7.05.22й.), Хоразм (13.05.22й.) ва Навоий (18.05.22й.) вилоятларида ташкил этилди.

Мазкур қабул жараёнларида фуқаролар томонидан **жами** **140 та** турли хил масалаларга оид мурожаатлар расмийлаштирилган бўлиб,шундан   
**60 таси**ни вазирлик ваколат доирасига кирадиган мурожаатлар ташкил этса, қолган **80 та** мурожаат бошқа ташкилотларга тегишли бўлганлиги сабабли, ижроси юзасидан масъул ташкилотларга кўрсатмалар юборилди.

Вазирлик доирасида кўриб чиқиладиган **60 та** мурожаатдан:

**30** таси ўз ижобий ечимини топди;

**20** таси юзасидан ҳуқуқий тушунтириш берилиб, жойида ҳал этилди;

**10** таси маблағ ва вақт талаб этилишини ҳисобга олган холда, кейинги йилги давлат дастурига киритилиши режалаштирилди.

Жойларда ташкил этилаётган тадбирлар вазирлик ва вазирлик таркибидаги бошқармаларнинг ахборот хизматлари томонидан оммавий ахборот воситаларида кенг ёритилиб, марказий ва ҳудудий телеканаллар орқали *(“Ўзбекистон-24”, “Маҳалла”, “UzReport” ва ҳудудий телеканаллар)* эфирга узатиб келинмоқда.